"Kabinete e ne ya itsisiwe ka go tsenngwa tirisong ga diphitlhelelo tse di maleba tsa pegelo ya tswelopele ya Komiti ya Ditona ya Tsosoloso ya Baagi ba ba Tshwenyegileng ba Mafelo a Meepo go tswa kwa leetong la Ditlhotlhomiso tsa Papiso ya Intaseteri ya Meepo ya Australia ka la bo 24 go fitlha ka la bo 28 Phatwe 2015.Leeto le la ditlhotlhomiso le ne le ikaegile ka Kamogelo e e Bonako ya Pholisi le Mekgwataolo e e Laolang Lekala la Meepo e e neng e bapisa pholisi le letlhomeso la melao e e laolang lekala la meepo mmogo le ditiro tsa ditlamo tsa meepo kwa Australia, Chile, Aforika Borwa le Zambia."